Par Latvijas Universitātes iepirkuma

**“LU nekustamo īpašumu apdrošināšana”**

(identifikācijas Nr.LU 2017/27\_I) (turpmāk – Iepirkums)

nolikumā noteikto prasību skaidrojumu

Latvijas Universitātes Būvniecības un īpašumu apsaimniekošanas iepirkumu komisija (turpmāk – Komisija), sniedz atbildi uz piegādātāja 2017.gada 9.maija elektroniskā pasta vēstulē uzdoto jautājumu (1.jautājums) un piegādātāja 2017.gada 11.maija elektroniskā pasta vēstulē uzdotajiem jautājumiem (2. un 3.jautājums) par Iepirkumu:

**1.jautājums**

Lūdzu sniegt informāciju par zaudējumu statistiku par iepriekšējiem 3 gadiem iepirkuma priekšmeta objektos.

**2.jautājums:**

Lūgums iesniegt informāciju par zaudējumu vēsturi par pēdējiem 3 gadiem sekojošā formā:

* Kad notika zaudējums (datums);
* Kāds bija zaudējuma iemesls (īss apraksts);
* Informācija par cietušo objektu;
* Kāds bija zaudējuma apmērs (summa EUR).

Ar zaudējumu vēsturi ir domāts ne tikai apdrošinātāju izmaksātās apdrošināšanas atlīdzības, bet gan visi gadījumi kas būtu bijuši par pamatu lai izmaksātu apdrošināšanas atlīdzību.

**Atbilde uz 1. un 2.jautājumu:**

Latvijas Universitāte neapkopo informāciju par zaudējumiem, kas radušies īpašumā esošiem objektiem, līdz ar to detalizēti šādu informāciju nav iespējams iesniegt.

Latvijas Universitāte laika periodā no 2014.gada līdz 2017.gadam no apdrošināšanas kompānijām, saskaņā ar noslēgtajiem apdrošināšanas līgumiem ir saņēmusi apdrošināšanas atlīdzības ~32 000EUR apmērā, pieteikti un apstiprināti ~6 atlīdzību gadījumi, ar dažādiem atlīdzības iestāšanās cēloņiem.

Vēršam uzmanību, ka katru gadu tiek slēgts jauns īpašuma apdrošināšanas līgums ar atšķirīgu apdrošināšanas segumu, piemērojamo pašrisku un īpašumā esošo objektu sarakstu, tādejādi norādītā atlīdzību summa neatspoguļo pilnībā pieprasīto riska informāciju.

**3.jautājums:**

Vai objektu sarakstā ir iekļauts kodolreaktors Salaspilī? Ja jā, tad lūgums norādīt, kurš tieši objekts sarakstā ir šis kodolreaktors.

**Atbilde:**

Latvijas Universitātes īpašumā nav kodolreaktors Salaspilī, pretendentiem piedāvājumi sagatavojami pamatojoties uz Iepirkuma nolikumā ietverto informāciju un piedāvājums sagatavojams atbilstoši tehniskai specifikācijai.